LAOAG CITY - Saanen nga immabut a sibibiag iti ospital ti maysa a negosyante ti ikan kalpasan a pinaltopaltogan ti armado nga suspek idiay Brgy 1, Solsona, Ilocos Norte.
Binigbig ni P/Sr Insp Leonardo Tolentino, chief of police ti PNP Solsona ti biktima a ni Horacio Villa, residente ti Brgy Albano iti ili ti Dingras.
Segun kenni Tolentino, ti biktima ket nagsagaba ti tama ti lima a bala ti saan pay a masinunuo a kalibre ti paltog gapu ta awan ti narekobre a kapsula iti nakapasamakan ti pammaltog.
Nupay kasta, inadmitir ti opisyal nga addan anggulo nga ad-adalen da iti motibo ti insidente.
Kuna pay ni Tolentino nga adda payen inimbitaran da tapno maimbestigar iti nasao nga insidente ngem nagkedked pay laeng a nanginagan iti nasao a suspek.
ilo_Latn ilo_Latn ilo_Latn ilo_Latn ilo_Latn